b'\n_START_ARTICLE_\nNushu\n_START_SECTION_\nIdioma\n_START_PARAGRAPH_\nA difer\xc3\xa8ncia del xin\xc3\xa8s escrit, el qual \xc3\xa9s logogr\xc3\xa0fic (cada car\xc3\xa0cter representa una paraula o part d\'una paraula), el N\xc3\xbc Shu \xc3\xa9s fon\xc3\xa8tic, amb aproximadament 2000 car\xc3\xa0cters els quals representen una s\xc3\xadl\xc2\xb7laba en els llenguatges locals yao i yi. Aix\xc3\xb2 \xc3\xa9s aproximadament la meitat requerida per a representar totes les sil\xc2\xb7labes, incolent-hi les distincions tonals; evidentment, s\'empren  d\xc3\xadgrafs per ajudar a la lectura. Molts car\xc3\xa0cters N\xc3\xbc Shu es deriven d\'altres procedents del Xin\xc3\xa8s est\xc3\xa0ndard, tot i que d\'altres apareixen com derivacions m\xc3\xa9s o menys personalitzades. L\'escriptura es realitza de dalt a baix i de dreta a esquerra.\n_START_SECTION_\nHist\xc3\xb2ria\n_START_PARAGRAPH_\nA l\'antiga Hunan, l\'ensenyament del Nan Shu o "escriptura d\'homes" era prohibida a les dones (vegeu Escriptura xinesa). S\'invent\xc3\xa0 aleshores el N\xc3\xbc Shu i va \xc3\xa9sser emprat en secret per les dones. Elles aprenien l\'idioma transm\xc3\xa8s de mares a filles o entre gendres. De vegades els car\xc3\xa0cters van servir com marcs decoratius o en artesania, ja que la seva forma era m\xc3\xa9s estilitzada i est\xc3\xa8tica que la forma masculina. La majoria dels escrits formen poesies amb l\xc3\xadnies de vers de 5 o 7 car\xc3\xa0cters._NEWLINE_Malgrat que la llengua nushu existia des del segle\xc2\xa0iii de la nostra era, no fou conegut arreu del m\xc3\xb3n fins al 1983, a causa de l\'intens secret que sempre ha envoltat aquesta llengua._NEWLINE_Abans de la Revoluci\xc3\xb3 Cultural, era costum cremar qualsevol escrit en N\xc3\xbc Shu durant el funeral de la seva autora, perqu\xc3\xa8 l\'acompanyessin a l\'altre mon. Durant la Revoluci\xc3\xb3 Cultural, foren destru\xc3\xafts milers de manuscrits en N\xc3\xbc Shu, en part a causa de la por que provocava una llengua secreta i en part per la missi\xc3\xb3 dels Guardians Rojos)  de destru\xc3\xaft qualsevol indici de cultures antigues._NEWLINE_Com a resultat, molt pocs manuscrits N\xc3\xbc Shu van sobreviure._NEWLINE_Despr\xc3\xa9s de la Revoluci\xc3\xb3 Xinesa, les dones van tenir acc\xc3\xa9s a l\'eduaci\xc3\xb3 i el N\xc3\xbc Shu va caure en des\xc3\xbas. El 23 de setembre del 2004 mor\xc3\xad  Yang Huanyi (tamb\xc3\xa9 anomenada Yang Yueqing), de 98 anys, v\xc3\xaddua d\'un granjer, la darrera persona que el parlava. Yang fou una de les principals representants de la Xina a la Confer\xc3\xa8ncia de les Nacions Unides sobre la Dona, celebrada a Pek\xc3\xadn el 1995 i aprofit\xc3\xa0 aquella avinentesa per entregar als estudiosos gran part de les cartes, poemes i articles que havia escrit en aquell llenguatge, que van \xc3\xa9sser recopilats per la prestigiosa Universitat de Qinghua en un llibre publicat el 2005._NEWLINE_Despr\xc3\xa9s de l\'esfor\xc3\xa7 realitzat per la senyora Huanyi, el govern ha comen\xc3\xa7at a esfor\xc3\xa7ar-se per recollir i recopilar els escrits, a fi de poder conservar-ho com a part invalorable de la rica i rara her\xc3\xa8ncia cultural xinesa.\n_START_SECTION_\nObres en N\xc3\xbc Shu\n_START_PARAGRAPH_\nGran part de les obres en N\xc3\xbc Shu van \xc3\xa9sser les "cartes del tercer dia" (\xe4\xb8\x89\xe6\x9c\x9d\xe6\x9b\xb8, pinyin: s\xc4\x81n ch\xc3\xa1o sh\xc5\xab). Eren llibres enquadernats en tela creats per "germanes de sang" (\xe7\xb5\x90\xe6\x8b\x9d\xe5\xa7\x89\xe5\xa6\xb9, pinyin: jiebai zimei) i mares per donar a les seves germanes i filles al seu casament. El contingut habitual eren can\xc3\xa7ons en N\xc3\xbc Shu, que eren lliurades el tercer dia despr\xc3\xa9s del casament. D\'aquesta manera expressaven els seus desitjos de felicitat de la jove muller que havia abandonat el seu poble per casar-se i la pena per la separaci\xc3\xb3.\n_START_SECTION_\nSituaci\xc3\xb3 actual\n_START_PARAGRAPH_\nL\'estiu del 2005, aquest sistema d\'escriptura estava essent preparat per conventir-se en el centre del turisme local, amb previsions per a la realitzaci\xc3\xb3 de connexions d\'autob\xc3\xbas des d\'altres \xc3\xa0rees de la Xina a finals d\'any. El jard\xc3\xad de N\xc3\xbc Shi a Jianyong posseeix una gran aula educativa oberta als estudiosos del tema i una petita col\xc2\xb7lecci\xc3\xb3 de brodat, "cartes del tercer dia" donades a dones acabades de casar i estris de la vida di\xc3\xa0ria de les dones locals. Hi ha dos mestres de N\xc3\xbc Shu al centre i uns 30 o 40 estudiants que han completat el curs d\'un any._NEWLINE_Al poble, la senyora He realitza "cartes del tercer dia" en N\xc3\xbc Shu amb traduccions en Xin\xc3\xa8s mandar\xc3\xad, enquadernats en tela tradicional i cobertes brodades, i les ven a estudiosos i turistes. Tamb\xc3\xa9 ensenya la seva n\xc3\xa9ta a escriure N\xc3\xbc Shu._NEWLINE_L\'escriptura i el que l\'envolta han atret inversions estrangeres, amb diners de Hong Kong pagant infraesctuctures en possibles centres tur\xc3\xadstics i una beca de 209.000$ de la Ford Foundation per construir un museu del N\xc3\xbc Shu, que s\'espera que sigui obert al p\xc3\xbablic el 2007.'